Bregović: Cigani su talenat ovog sveta
U razgovoru za naš program, Goran Bregović pred koncert u Karnegi holu priča o svom novom albumu pod nazivom "Šampanjac za Cigane"
Ideja za prvi deo prethodnog albuma “Alkohol”, pod nazivom “Šljivovica”, neiznenadjujuće je nastala u Guči. Goran Bregović kaže da je odmah znao da želi da napravi i drugi deo, koji će predstavljati lakši alkohol – u ovom slučaju šampanjac, ali koji je istovremeno reakcija na trenutnu situaciju Roma u Evropi. , kaže Bregović. Na novom albumu “Šampanjac za Cigane” bilo je dosta saradnika, medju kojima su Džipsi Kingsi i Gogol Bordelo. Bregović i njegov ruralni simfonijski “Orkestar za svadbe i sahrane” koji ima 20 članova, na turneji su još od maja, a 19. oktobra su održali koncert za njujoršku publiku u Karnegi holu. Ansambl je eklektičan spoj muzičara sa prostora bivše Jugoslavije i iz Bugarske. Posle rok karijere u grupi Bijelo dugme, Bregović je počeo da komponuje muziku za filmove, a saradjivao je sa mnogim popularnim muzičarima kao što su Sezaria Evora, Igi Pop i Skot Voker. Bregović, medjutim, nema nameru da se vrati radu na filmu, a kako kaže, inspiraciju crpi isključivo iz sebe. Goran Bregović i “Orkestar za svadbe i sahrane” su u Sjedinjenim Državama održali 10 koncerata, a turneju će završiti krajem idućeg meseca u Rusiji.